Diari Oficial de la Generalitat Valenciana


Sumari del DOGV 3705, del 09-03-2000 (2000/1630)

ORDRE de 3 de desembre de 1999, de la Conselleria de Cultura, Educació i Ciència, per la qual s'autoritza la posada en funcionament d'ensenyaments en la Universitat d'Alacant.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/1630


Data del document
:   03-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * Universitat d'Alacant
    * títol d'estudis
    * universitat

ORDRE de 3 de desembre de 1999, de la Conselleria de Cultura, Educació i Ciència, per la qual s'autoritza la posada en funcionament d'ensenyaments en la Universitat d'Alacant. [2000/M1630]
  
El Decret 210/1999, de 9 de novembre, del Govern Valencià, va autoritzar a la Universitat d'Alacant la implantació dels ensenyaments universitaris conduents a l'obtenció del títol oficial d'Enginyer Tècnic de Telecomunicació, especialitat So i Imatge.
  
L'article 2 del mencionat decret estableix que la posada en funcionament dels ensenyaments serà autoritzada pel conseller de Cultura, Educació i Ciència, després que el Consell d'Universitats homologue el corresponent pla d'estudis.
  
Per Acord de la Comissió Acadèmica del Consell d'Universitats de data 18 d'octubre de 1999, s'homologa el pla d'estudis corresponent.
  
Vist l'article 16, apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les Universitats Públiques de la Comunitat Valenciana,
  
ORDENE
  
Autoritzar la posada en funcionament dels ensenyaments conduents a l'obtenció del títol oficial d'Enginyer Tècnic de Telecomunicació, especialitat So i Imatge, organitzada per l'Escola Politècnica Superior d'Alacant.
  
Disposició final
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, del Règim Jurídic de les Administracions Públiques i el Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa administrativa, la present ordre, que posa fi a la via administrativa, podrà ser recorreguda potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Ciència, en el termini d'un mes comptador des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 de desembre de 1999
  
El conseller de Cultura, Educació i Ciència,